Държавен вестник, бр. 90, 2014 г., стр. 27

БРОЙ  90	
Д Ъ Р Ж А В Е Н  В Е С Т Н И К 	
СТР.  27  
НАРЕДБА № 8121з-792 
от 29 октомври 2014 г.
за определяне на условията и реда за осигу-
ряване на безплатна храна за държавните 
служители на Министерството на вътрешните 
работи, извършващи дейности, свързани със 
специфичен характер на труда, и на ободрява-
щи напитки за служителите, полагащи труд 
през нощта от 22,00 до 06,00 ч.
Чл. 1. (1) С тази наредба се определят ус-
ловията и редът за осигуряване на безплатна 
храна за държавните служители на Минис-
терството на вътрешните работи (МВР), из-
вършващи дейности, свързани със специфичен 
характер на труда, и на ободряващи напитки 
за служителите на МВР, полагащи труд през 
нощта от 22,00 до 06,00 ч. 
(2) На лицата, работещи по трудово правоот-
ношение в МВР, безплатна храна се осигурява 
съгласно Кодекса на труда и подзаконовите 
актове по прилагането му.
Чл. 2. За извършване на дейности, свър-
зани със специфичен характер на труда, се 
осигурява безплатна храна на държавните 
служители на МВР, които работят:
1. в среда на йонизиращи лъчения;
2. под въздействие на експозиция над 
установените норми на канцерогени, мута-
гени, органични разтворители и биологични 
агенти, химически агенти, шум, вибрации, 
тежки метали;
3. в състава на екипажите на кораби;
4. при изпитване на взривни материали и 
боеприпаси – само за пряко заетите;
5. в контакт с биологични агенти, създа-
ващи опасност от възникване на инфекции; 
клинични лаборатории, научно-технически 
лаборатории и лаборатории по микробиология, 
както и с трупен материал;
6. в затворени помещения с висока тем-
пература извън допустимите норми съгласно 
БДС 14776/87 г. и излъчвана от специфични 
източници на топлина (кухненски блокове, 
перални и сушилни, парокотелни помеще-
ния и работещите във „Водолечение“ към 
филиалите на Медицинския институт – МВР 
(МИ – МВР); 
7. при средноденонощни температури под 
+10 °С и над +30 °С по данни от Научния ин-
ститут по метеорология и хидрология към БАН; 
8. в специални (затворени) помещения с 
клас на чистота А, В и С; 
9. в производството по електролизно по-
цинковане и галванотехника; 
10. под вода.
Чл. 3. На държавните служители на 
МИ – МВР, които участват в операционни 
екипи, се осигурява безплатна храна в натура, 
в готов вид за консумиране.
Чл. 4. Безплатна храна се осигурява на 
държавните служители в МВР само за дните, 
през които са извършвали дейностите по чл. 2 
с продължителност не по-малка от половина-
та от установеното работно време за деня по 
чл. 187, ал. 1 от Закона за Министерството 
на вътрешните работи (ЗМВР), с изключение 
на дейностите по чл. 2, т. 1 и 10.
Чл. 5. (1) Държавните служители, извърш-
ващи дейности, свързани със специфичен 
характер на труда, с право на безплатна 
храна, се определят поименно със заповед 
на ръководителите на структурите по чл. 37 
ЗМВР, както и на директорите на регионал-
ни дирекции „Гранична полиция“ (РДГП) и 
регионални дирекции „Пожарна безопасност 
и защита на населението“ (РДПБЗН). 
(2) В заповедта по ал. 1 се определя и видът 
на безплатната храна.
(3) Заповедите се издават след писмено 
предложение на съответния пряк ръководител, 
предварителни консултации с представите-
лите на синдикалните организации, ако има 
такива, и комитетите/групите по условия на 
труд и след писмено съгласуване със звено 
„Ведомствена служба по трудова медицина“ 
към дирекция „Управление на собствеността 
и социални дейности“ – МВР, въз основа на 
представени протоколи от измервания на 
фактори на работната среда и протоколи от 
заседания на комитетите/групите по условия 
на труд по ал. 3.
(4) Предварителните консултации с пред-
ставителите на синдикалните организации 
и комитетите/групите по условия на труд се 
документират в протокол/и.
Чл. 6. Безплатната храна включва всички 
храни по смисъла на Закона за храните с из-
ключение на пиво, вина и високоалкохолни 
напитки.
Чл. 7. Безплатна храна за държавните 
служители на МВР, извършващи дейности, 
свързани със специфичен характер на труда, 
се осигурява чрез предоставянето на храни в 
натура с изключение на служителите по чл. 3.
Чл. 8. Ръководителите на структури по 
чл. 37 ЗМВР, чиито служители имат право да 
получават безплатна храна в натура, органи-
зират доставката є съгласно изискванията на 
Закона за обществените поръчки.
Чл. 9. (1) Държавните служители, извърш-
ващи дейности, свързани със специфичен 
характер на труда, получават безплатна храна 
само на едно от основанията по чл. 2. 
(2) В случай че служители на МВР полу-
чават безплатна храна на друго основание, те 
нямат право на безплатна храна за дейности, 
свързани със специфичен характер на труда.
Чл. 10. Храна в натура се получава: 
1. в обектите за търговия на дребно с храни 
(бюфетите), разкрити в структурите на МВР, 
срещу купони;
2. чрез доставки от външни организации.